
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 143 


24 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός διατηρητέου του διώροφου κτιρίου 
που βρίσκεται στην οδό Αρκαδίου 7 στη Μυτιλήνη, 
φερόμενο ως ιδιοκτησία Στέλλας Λελεκέλη και κα¬ 
θορισμός ειδικών όρων και περιορισμών δόμησης 

αυτού. 1 

Τροποποίηση εγκεκριμένου ρυμοτομικού σχεδίου πό¬ 
λης Βέροιας στα Ο.Τ. 52α- 52β. 2 

Κήρυξη ως αναδασωτέας έκτασης εμβαδού 120 
στρεμμ. στην περιοχή «Ρόττο Αγ. Αντωνίου» του 
Δήμου Κορεστείων Ν. Καστοριάς. 3 


ΑΠΟΦΑΣΕΙ Σ 

Αριθ.ΔΠΕ/12416/2002 (1) 

Χαρακτηρισμός διατηρητέου του διώροφου κτιρίου που 
βρίσκεται στην οδό Αρκαδίου 7 στη Μυτιλήνη, φερό¬ 
μενο ως ιδιοκτησία Στέλλας Λελεκέλη και καθορισμός 
ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α785) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 του 
Ν. 2831/2000 «Τροποποίηση των διατάξεων του Ν. 1577/ 
1985 “Γενικός Οικοδομικός Κανονισμός” και άλλες πολε- 
οδομικές διατάξεις» (ΦΕΚ 140/Α713-6-2000). 

2. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα», που προστέθηκε στο Νόμο αυτό με το 
άρθρο 27 του Ν. 2081/92, άπως αντικαταστάθηκε με την 
παρ. 2α, του αριθ. 1 του Ν. 2469/97. 

3. Το Π .Δ. 1 /86 «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α786) και ειδικότερα τα άρθρα 2 (παρ. 
3, εδ. ζ', περ. αα) και 5 αυτού, όπως συμπληρώθηκε με το 
Π.Δ. 326/2000 (ΦΕΚ 276/Α713-6-2000) και ειδικότερα το 
άρθρο 2 αυτού. 

4. Το Π.Δ. 110/2001 «Οργανισμάς Υπουργείου Αιγαίου» 
(ΦΕΚ 101/Δ72001) και ειδικάτερα στο άρθρο 5 αυτού. 

5. Την 8555/27-11-1990 κοινή απόφαση των Υπουργών 
Προεδρίας της Κυβέρνησης και Αιγαίου «Πράξεις και έγ¬ 


γραφα αρμοδιάτητας του Υπ. Αιγαίου, που εξαιρούνται 
από τους περιορισμούς της διάταξης του άρθρου 81, 
παρ. 1 του Ν. 1892/90» (ΦΕΚ741/Β729-11-1990). 

6. Την ΔΔΟ/Φ. 101.22/2205/8-3-1999 (ΦΕΚ 209/Β7 
11-3-1999) απάφαση του Υπουργού Αιγαίου «Μεταβίβα¬ 
ση αρμοδιοτήτων στον Γενικά Γραμματέα, Προϊσταμέ¬ 
νους Διευθύνσεων και Τμημάτωντου Υπουργείου Αιγαίου 
και του δικαιώματος να υπογράφουν με εντολή υπουρ¬ 
γού». 

7. Την απά 22.1.2002 Έκθεση Επικινδύνου της Δ/νσης 
Πολεοδομίας και Περιβάλλοντος της Νομαρχιακής Αυτο¬ 
διοίκησης Λέσβου. 

8. Τον φάκελο του θέματος, ο οποίος μας διαβιβάστηκε 
από το ΣΧΟΠ Νομού Λέσβου του Υπουργείου Αιγαίου με 
το αριθ. πρωτ. 115/ΦΣΧΟΠ/15-4-2002 έγγραφό του και 
έλαβε τον αριθ. πρωτ. 4615 /26-4-2002 του Υπουργείου 
Αιγαίου. 

9. Την από 7.10.2002 αιτιολογική έκθεση του Τμήματος 
Διατηρητέων Κτιρίων της Δ/νσης Περιβάλλοντος του 
Υπουργείου Αιγαίου, η οποία κοινοποιήθηκε στην ενδια- 
φεράμενη με το αριθ. πρωτ. ΔΠΕ/ 4615/7.10.2002 έγγρα¬ 
φά μας. 

10. Την με αριθ. πρωτ. 12418/11-11-2002 (Υπουργείου 
Αιγαίου) απάντηση της ενδιαφερόμενης Λελεκέλη Στέ- 
λας, με τις αντιρρήσεις της. 

11. Τις από 15.12.2002 παρατηρήσεις της Υπηρεσίας 
μας. 

12. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται διατηρητέο το διώροφο κτίριο που 
βρίσκεται στην οδά Αρκαδίου 7 στη Μυτιλήνη, της νήσου 
Λέσβου, φερόμενο ως ιδιοκτησία Στέλλας Λελεκέλη, όπως 
σημειώνεται στο σχετικό τοπογραφικό διάγραμμα σε κλί¬ 
μακα 1:100, που θεωρήθηκε από τον Προϊστάμενο της 
Δ/νσης Περιβάλλοντος με την ΔΠΕ/12416/02/2003 πράξη 
του και που συνοπτικά του αντίγραφο δημοσιεύεται με την 
παρούσα απόφαση, επειδή φέρει αξιόλογα μορφολογικά 
και αρχιτεκτονικά στοιχεία παραδοσιακής αρχιτεκτονικής 
και αποτελεί τμήμα παραδοσιακού συνάλου. 

2. Στο χαρακτηριζόμενο διατηρητέο διώροφο κτίριο 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και των εν γένει λειτουρ¬ 
γικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζόμενου δια¬ 
τηρητέου διώροφου κτιρίου εφόσον δεν αλλοιώνεται ο 
αρχιτεκτονικός του χαρακτήρας. 

4. Επιβάλλεται η αντικατάσταση των μεταγενέστερων 
μεταλλικών Θηρών με ξύλινες παραδοσιακού τύπου. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο προτεινόμενο ως διατηρη¬ 
τέο τριώροφο κτίριο. Επιτρέπονται μόνο επιγραφές μι¬ 
κρών διαστάσεων που πληροφορούν για τυχόν χρήση 
των χώρων του κτιρίου. 


6. Για οποιαδήποτε οικοδομική εργασία στο κτίριο και 
στον περιβάλλοντα χώρο του καθώς και για την τοποθέ¬ 
τηση επιγραφών απαιτείται η σύμφωνη γνώμη των αρμά- 
διων Υπηρεσιών του Υπουργείου Αιγαίου. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή με το σχεδιάγραμμα που τη συνο¬ 
δεύει να δημοσιευθείστην Εφημερίδα της Κυβερνήσεως. 

Μυτιλήνη, 7 Φεβρουάριου 2003 

Ο ΥΠΟΥΡΓΟΣ 

ΝΙΚΟΣ ΣΗΦΟΥΝΑΚΗΣ 

Αριθ. Δ5-ε.2682/02 (2) 

Τροποποίηση εγκεκριμένου ρυμοτομικού σχεδίου πόλης 
Βέροιας στα Ο.Τ. 52α- 52β. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Το Ν.Δ. της 17-7-1923 (ΦΕΚ 228/Α716-8-1923) «περί 
σχεδίων πόλεων κ.λπ.». 

2. Το Δ/γματης 3-4-1929 «περίΓΟΚτου Κράτους» (ΦΕΚ 
155/Α722-4-29) και ειδικότερα το άρθρο 21 αυτού. 

3. Το Π.Δ. 183/86 (ΦΕΚ 70/Α75-6-86) «Έγκριση τροπο¬ 
ποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες». 

4. Τις διατάξεις του άρθρου 29Α του Ν. 2081/92 (ΦΕΚ 
154/Α'). 

5. Το Ν. 2831/2000 «τροποποίηση των διατάξεων του 
Ν. 1577/85 “Γενικός Οικοδομικός Κανονισμός” και άλλες 
πολεοδομικές διατάξεις» και ειδικότερα το άρθρο 29 
αυτού όπως αντικαταστάθηκε με το άρθρο 10 του Ν. 
3044/2002 (ΦΕΚ 197/Α727.8.2002). 

6. Την 182 ΕΠΑ/87/88 απόφαση Νομάρχη Ημαθίας «πε¬ 
ρί εγκρίσεως της πολεοδομικής μελέτης αναθεώρησές 
του εγκεκριμένου ρυμοτομικού σχεδίου Βέροιας» (ΦΕΚ 
78/Δ788). 

7. Την Γ 34992/1436/14-5-86 (ΦΕΚ 865/Δ723-9-86) από¬ 
φαση του Υπουργού Περιβάλλοντος, Χωροταξίας και 
Δημοσίων Έργων «περί εγκρίσεως του Γ.Π.Σ. Δήμου Βέ¬ 
ροιας». 

8. Την 374/99 απόφαση του Δημοτικού Συμβουλίου Βέ¬ 
ροιας για κίνηση διαδικασίας τροποποίησης του σχεδίου 
στα Ο.Τ. 52α-52β. 

9. Το γεγονός ότιτηρήθηκε η προβλεπόμενη διαδικασία 
ανάρτησης και δημοσιοποίησης της πρότασης τροποποί¬ 
ησης. 

10. Το 4575/30-1 ν2000 έγγραφο (ένσταση) της 11ης 
Εφορείας Βυζαντινών Αρχαιοτήτων. 

11. Την 394/2001 απόφαση του Δημοτικού Συμβουλίου 
Βέροιας για απόρριψη της παραπάνω ένστασης. 

12. Την από 2-10-2001 γνωμοδότηση του Σ.Χ.Ο.Π. Ν.Α. 
Ημαθίας, όπωςΤιυτή εκφράζεται στο 6/2001 πρακτικό 
του, 4η πράξη. 


13. Το 3992/16-9-2002 έγγραφο του Τμήματος Π.Σ.Ε. 
της Δ/νσης Περιβάλλοντος και Χωροταξίας Περιφέρειας 
Κεντρικής Μακεδονίας. 

14. Την από αίτηση θεραπείας του Αποστόλου Ευάγγε¬ 
λου προς το ΣΧΟΠΝ. Ημαθίας. 

15. Την από 21-1-2003 γνωμοδότηση του ΣΧΟΠ Ν.Α. 
Ημαθίας, όπως αυτή εκφράζεται στο 1/2003 πρακτικό 
του, 5η πράξη, αποφασίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου της πόλης Βέροιας, στα Ο.Τ. 52ακαι52β, 
με κατάργηση των παρόδιων στοών στη ν.α. και β.δ. πλευ¬ 
ρά αυτών αντίστοιχα, όπως φαίνεται στο διάγραμμα που 
συνοδεύει την απόφαση αυτή και αποτελεί αναπόσπαστο 
τμήμα της. 

Απορρίπτουμε την ένσταση της. 11ης Εφορείας Βυζα¬ 
ντινών Αρχαιοτήτων για τους λόγους που αναφέρονται 
στην εισήγηση του Δήμου Βέροιας (σχετ. το από 16-5- 
2001 εισηγητικό σημείωμα του Πολεοδομικού Τμήμα¬ 
τος Δήμου Βέροιας και η 394/2001 απόφαση Δημοτικού 
Συμβουλίου) και με δεδομένο ότι, το αντίθετο, θα οδη¬ 
γούσε σε κατάργηση συνταγματικού δικαιώματος του 
πολίτη. 

Από τις κανονιστικές διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού ή του προϋπολογισμού της Νομαρχιακής Αυτο¬ 
διοίκησης ή του οικείου ΟΤΑ. 

Κατά της απόφασης αυτής επιτρέπεται η προσφυγή 
ενώπιον του Γ.Γ. της Περιφέρειας Κεντρικής Μακεδονίας 
για παράβαση Νόμου, σύμφωνα με το άρθρο 8 παρ. 12 
του Ν. 2218/94 εντός αποκλειστικής προθεσμίας τριάντα 
(30) ημερών από τη δημοσίευσή της. Κατά τα λοιπά 
εφαρμόζονται οι διατάξεις του άρθρου 7 του Ν. 2839/ 
2000 . 

Η ισχύς της αρχίζει από τη δημοσίευσή της. 

Η απόφαση αυτή, μαζί με το διάγραμμα που τη συνο¬ 
δεύει, να δημοσιευθεί στην Εφημερίδα της Κυβερνή- 
σεως. 

Βέροια, 6 Φεβρουάριου 2003 

Ο Νομάρχης 
ΓΙΑΝΝΗΣ ΣΠΑΡΤΣΗΣ 

Αριθ. 22/ΔΑΣ/107 (3) 

Κήρυξη ως αναδασωτέας έκτασης εμβαδού 120 στρεμμ. 
στην περιοχή «Ρόττο Αγ. Αντωνίου» του Δήμου Κορε- 
στείων Ν. Καστοριάς. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 41 παρ. 1 και 3 και του 
άρθρου 38 παρ. 1 του Ν. 998/79 «περί προστασίας των 
δασών κ.λπ.». 

2. Τις διατάξεις του άρθρου 12 του Ν. 2040/1992. 

3. Την 160417/8-7-80 υπουργική απόφαση. 

4. Τις διατάξεις του Ν. 2503/97 «Διοίκηση - Οργάνωση - 
Στελέχωση Περιφέρειας κ.λπ.». 

5. Το γεγονός ότι στην συγκεκριμένη έκταση επήλθε 
καταστροφή της δασικής βλάστησης λόγω πυρκαγιάς 
που εξεράγη στις 17-11-2002. 

6. Τη σύμφωνη γνώμη του Δ/ντη Δασών Καστοριάς, 
αποφασίζουμε: 


Κηρύσσουμε αναδασωτέα με σκοπό τη φυσική αναγέν¬ 
νησή της και την διατήρηση του δασικού χαρακτήρα της, 
έκταση εμβαδού 120 στρεμμ. στη θέση «Ρόττο Αγ. Αντω¬ 
νίου» του Δήμου Κορεστείων Ν. Καστοριάς, της οποίας η 
δασική βλάστηση καταστράφηκε από πυρκαγιά που εξε¬ 
ράγη στις 17-11 - 2002. 

Η ανωτέρω έκταση φαίνεται στο συνημμένο απόσπα¬ 
σμα χάρτου κλίμακας 1 50.000, που αποτελεί αναπόσπα¬ 
στο τμήμα της παρούσης και συνορεύει: 

Ανατολικά: Με δημόσιο δάσος. 

Δυτικά: Με δημόσιο δάσος. 

Βόρεια: Με δημόσιο δάσος. 

Νότια: Με δημόσιο δάσος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 15 Ιανουαρίου 2003 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

